EkBass/fiwiki-20250220-pages-articles huggingface dataset:
Maastojuoksun Suomen-mestaruuskilpailut 2017

Maastojuoksun Suomen-mestaruuskilpailut 2017 käytiin 7. toukokuuta Heinolan Vierumäellä. == Mitalistit == Laji Kultaa Hopeaa Pronssia Miehet 4 km Topi Raitanen, Helsingin Kisa-Veikot, 11.49 Samu Mikkonen, Kuopion Reipas, 11.52 Jarkko Järvenpää, Tampereen Pyrintö, 11.53 Miehet 12 km Jarkko Järvenpää, Tampereen Pyrintö, 37.19 Frederic Tranchand, Turun Toverit, 37.33 Arttu Vattulainen, Joensuun Kataja, 38.01 Naiset 6 km Camilla Richardsson, Vasa IS, 20.29 Kristiina Mäki, Lahden Ahkera, 20.45 Janica Mäkelä, Forssan Salama, 20.59 M22 6 km Robin Ryynänen, Turun Urheiluliitto, 18.40 Arto Talvinen, IF Raseborg, 18.56 Miika Tenhunen, Nivalan Urheilijat, 19.03 N22 4 km Aino Kivenmäki, Kuortaneen Kunto, 14.23 Johanna Matintalo, Turun Urheiluliitto, 14.56 Amanda Virtanen, Turun Urheiluliitto, 14.57 M19 6 km Tomi Lehto, Espoon Tapiot, 19.00 Wilho Hautala, Lahden Ahkera, 19.20 Akseli Ruohola, Liedon Parma, 19.28 N19 4 km Saija Seppä, Suolahden Urho, 14.02 Astrid Snäll, Forssan Salama, 14.04 Heidi Kuuttinen, IF Kraft, 14.20 M17 4km Eemil Helander, Jyväskylän Kenttäurheilijat, 12.33 Niklas Heikkilä, Kuusankosken Urheiluseura, 12.56 Julius Mäkinen, Tampereen Pyrintö, 13.04 N17 4km Reetta Joronen, Savonlinnan Riento, 14.43 Cecilia Österblad, Vasa IS, 14.59 Sini Tirri, Toijalan Vauhti, 15.03 ==Lähteet== Luokka:Maastojuoksun Suomen- mestaruuskilpailut Luokka:Vuoden 2017 yleisurheilu Luokka:Heinolan urheilutapahtumat Luokka:Vierumäki
Suhlamu

Suhlamu oli varhainen hallitsija Assyrian(Aššūrāyun) valtakunnan alkuvaiheessa. Hänet on listattu neljänneksi joukossa ”seitsemäntoista kuningasta, jotka asuivat teltoissa” Mesopotamian Chroniclessa. Suhlamua edelsi Yangi , ja häntä seurasi Harharu . Muuta ei ole tiedossa Suhlamun hallituskaudesta. ==Lähteet== Luokka:Assyrian kuninkaat
Jordan Peele

Jordan Peele (s. 21. helmikuuta 1979 New York, New York, Yhdysvallat) on yhdysvaltalainen näyttelijä, koomikko, tuottaja, ohjaaja ja Oscar-palkittu käsikirjoittaja. Hän syntyi afroamerikkalaiselle isälle ja valkoihoiselle äidille, ja varttui Upper East Siden alueella Manhattanilla. Hän tuli vuosina 2003–2008 tunnetuksi yhtenä MadTV-sketsishown’n näyttelijöistä. Peele tunnetaan myös Comedy Centralin Key & Peele -sarjasta, jossa hän esitti sketsejä Keegan-Michael Keyn kanssa. Sarjaa tehtiin vuosina 2012–2015, ja se palkittiin parhaan sketsiohjelman Emmy-palkinnolla. Vuonna 2017 ensi-iltansa sai Peelen esikoisohjaus Get Out, jonka hän myös käsikirjoitti. Elokuva osoittautui menestykseksi, sillä viiden miljoonan dollarin budjetilla tehty elokuva keräsi maailmanlaajuisesti lipputuloja yli 200 miljoonaa dollaria. Peelestä tuli historian ensimmäinen afroamerikkalainen, joka on voittanut Oscarin parhaasta alkuperäisestä käsikirjoituksesta. Elokuva sai Oscar- ehdokkuudet myös parhaasta elokuvasta ja ohjauksesta. Peele on itse esiintynyt muun muassa elokuvissa Wanderlust (2012), Keanu (2016), Captain Underpants: The First Epic Movie (2017) ja Toy Story 4 (2019). Hänellä oli sivurooli televisiosarja Fargon (2014) ensimmäisellä kaudella. == Filmografia == === Ohjaajana === * Get Out (2017) * Us (2019) * Nope (2022) === Käsikirjoittajana === * Keanu (2016) * Get Out (2017) * Us (2019) * Candyman (2021) * Nope (2022) * Wendell & Wild (2022) === Tuottajana === * Keanu (2016) * Get Out (2017) * BlacKkKlansman (2018) * Us (2019) * Candyman (2021) * Nope (2022) * Wendell & Wild (2022) == Lähteet == == Aiheesta muualla == * Luokka:Elävät henkilöt Luokka:Vuonna 1979 syntyneet Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Parhaan alkuperäiskäsikirjoituksen Oscar- palkinnon saajat Luokka:Primetime Emmy -palkinnon saajat Luokka:Afroamerikkalaiset
Kriot

Kriot ovat kreolikansa Sierra Leonessa. He ovat vapautettujen afroamerikkalaisten, länsi-intialaisten ja vapautettujen afrikkalaisten orjien jälkeläisiä, jotka asettuivat Sierra Leonen Läntiselle alueelle vuosien 1787 ja (noin) 1885 välillä. Britit olivat perustamassa siirtomaata ja sen perustamista kannattivat myös abolitionistit. Uudisasukkaat kutsuivat uutta kotiaan nimellä Freetown. Nykyään kriot käsittävät noin viisi prosenttia Sierra Leonen väestöstä. ==Lähteet== Luokka:Kreolikansat Luokka:Sierra Leonen etniset ryhmät
Tarina urheudesta

Tarina urheudesta () on suoraan videolle julkaistu brittiläinen animaatioelokuva vuodelta 2014, joka perustuu televisiosarjaan Tuomas Veturi. Elokuvan tietokoneanimaation on tehnyt Arc productions. == Alkuperäiset äänet == == Suomenkieliset ääninäyttelijät == == Lähde == Luokka:Tuomas Veturi -elokuvat Luokka:Vuoden 2014 brittiläiset elokuvat Luokka:Suoraan videolle julkaistut elokuvat
Haikkoon lennätinvuori

Haikkoon lennätinvuori () on suosittu näköalakallio Haikon kartanon viereisessä metsässä Porvoossa, josta avautuu näkymä Haikkoon selälle. Lennätinvuori kuuluu Porvoon kansalliseen kaupunkipuistoon. Lennätinvuoren luonnonsuojelualue perustettiin 14.10.1961 Uudenmaan lääninhallituksen päätöksellä. Kalliolle rakennettiin 1990-luvulla näköalatorni, jonka vieressä on pöytä ja penkit. Näköalatornin kylkeen on kiinnitetty Albert Edelfeltin syyskesällä vuonna 1899 maalaama teos Kesäilta Haikon selällä sekä lennätinvuoren historiasta kertova opaskyltti. Näköalakalliolle on kaksi virallista polkua, joista toinen saa alkunsa Haikkoontien ja Mohikaanipolun risteyksestä sekä toinen, joka alkaa Haikon kartanon pysäköintialueelta. Epävirallista polkua kalliolle pääsee mm. Hamarin Örnshamnin rantapuistolta https://www.porvoo.fi/ornshamnin-puisto-1 lähtevältä polulta sekä Haavikkotieltä. https://www.porvoo.fi/telegrafberget-1 ==Historia== Krimin sodan aikana vuonna 1854 Hangon ja Pietarin Kronstadtin välille rakennettiin lennätinlinja. Hankoniemen ja Pitkäpaaden välillä oli 42 optista lennätinasemaa. Haikkoon Lennätinvuorella sijaitsi yksi linjan asemapaikoista. Lennätinlinja ehti olla käytössä vain kaksi kesää, sillä sähkömagneettinen lennätinlinja syrjäytti sen vuonna 1855 Pietarista Helsinkiin. http://www.nba.fi/fi/File/685/hist-ajan-muinaisjaannokset.pdf https://www.porvoo.fi/haikkoo-ja-lennatinvuori https://www.porvoo.fi/library/files/571dd9e1ed6b9713e4000e1c/a_edelfeltin_jalanj_ljill__fi_sv.pdf ==Lennätinvuoren luonnonsuojelualueen ympäristö== Lennätinvuoren metsän pohjois -ja länsireunassa kulkee Porvoon kaupungin hoitama ulkoilureitti. Suojelualueen pinta-ala on 27 hehtaaria. Luontopolulta pääsee Haikkoontien yli suoraan Haikkoon metsän 2,8 km pitkän valaistun kuntoradan alkuun johtavalle ulkoilupolulle sekä metsän läpi kulkevalle metsäpolulle, joka päättyy kuntoradan varrelle lähelle Haikkoon lampea. Haikkoon lammen rantaan on pystytetty Albert Edelfeltin teos Kesä 1898. Lampi on saanut lempinimen Albertinlampi (Trasko di Alberto). Lähellä Haikkoon lampea kuntoradan varrella on Haikkoon laavu. Kotamaisen laavun vieressä on polttopuuvaja sekä ylempänä kalliolla pöytä ja penkit. https://www.porvoo.fi/haikkoon-kuntorata ==Lähteet== Luokka:Suomen näköalapaikat Luokka:Porvoon luonto Luokka:Porvoon historia
Howard S. Becker

Howard Saul Becker (18. huhtikuuta 1928 Chicago, Illinois – 16. elokuuta 2023 San Fransisco, Kalifornia) oli yhdysvaltalainen sosiologi, joka teki merkittävän uran poikkeavuuden sosiologian tutkimuksessa, taiteen sosiologiassa ja musiikin sosiologiassa. Beckerin vuonna 1963 julkaistu kirja Outsider on luonut perustan leimautumisteorialle. Beckeriä on luonnehdittu symbolisen interaktionismin tai sosiaalisen konstruktionismin harjoittajaksi, vaikka hän ei itse väitettä välttämättä allekirjoittanutkaan.Plummer, Ken (2003). "Continuity and Change in Howard S. Becker's Work: An Interview with Howard S. Becker". Sociological Perspectives. 46 (1): 21–39. . Becker kollegansa Erwing Goffmanin kanssa saivat alkuperäisen Chicagon koulukunnan opetuksen ja heitä tultiin myöhemmin pitämään tärkeänä osana toista Chicagon koulukuntaa. Becker sai urallaan myös Ford Foundation Postdoctoral Research Fellowship -palkinnon Illinoisin yliopistossa. Ennen kuin Becker aloitti opettavan professorin uransa, hän vietti kolme vuotta tutkimusavustajana Stanfordin yliopistossa. Väitöskirjansa jälkeen Becker kiinnostui taiteen sosiologisesta tutkimuksesta. Hän uskoi, että sosiologinen taidetta tutkiva kenttä ei ollut kovinkaan kehittynyt ja koostui lähinnä tiettyjen taiteilijoiden kontribuutioiden tarkastelusta. Omassa tutkimuksessaan Becker lähestyi taidetta ”kollektiivisena toimintana” ja tutki taidetta ammattina.Becker, H.S. 1982. Art Worlds. CA: University of California Press. Becker, H.S. http://www.howardsbecker.com Taiteen käsite kollektiivisen toiminnan tuotteena on yksi Beckerin tärkeimmistä panoksista taiteen sosiologiassa. Vuonna 1982 julkaistussa Art Worlds -lehdessä Becker kertoo, kuinka taideteos muodostuu monien yksilöiden koordinoinnin kautta. Hänen mukaansa taidetta on miltei mahdotonta luoda ilman jokaista ihmistä, joka tuottaa taiteen rakentamiseen tarvittavaa materiaalia. Becker huomauttaa myös, että työnjako on tärkeä tekijä taideteoksen luomisessa, sillä moni yksittäinen ihminen on mukana esimerkiksi taiteilijan työskentelyvälineiden tuotannossa. Becker korostaa luomistyön kannalta välttämättömien työkalujen lisäksi yhteisten merkitysten tärkeyttä taiteen arvon määrittämisessä. Toisin sanoen Becker uskoo, että ilman yhteistä ymmärrystä työn arvosta, taiteen on vaikea saada sosiaalista resonanssia. Art Worldsissa julkaistujen lisäksi Becker kirjoitti lukuisia esseitä taiteen sosiologiasta. Näistä esseistä kaksi on käännetty ranskaksi; Paroles et Musique ja Propos sur l'art. Vuonna 2006 Becker muokkasi ja osallistui Art of Start-Finish -hankkeeseen, jossa koottiin sosiologisia esseitä, joissa käsitellään kysymystä siitä, miten taiteilijat päättävät työn lopettamisesta. Kirjoitustensa lisäksi Becker opetti myös taiteen sosiologian kurssia. == Lähteet == Luokka:Yhdysvaltalaiset sosiologit Luokka:Vuonna 1928 syntyneet Luokka:Vuonna 2023 kuolleet
Luettelo yli 60 metriä heittäneistä suomalaisista keihäänheittäjistä (naiset)

Tämä on luettelo yli 60 metriä heittäneistä suomalaisista naiskeihäänheittäjistä. Päivitetty 18.8.2018. Heittäjä Seura, jota edustanut Ensimmäinen 60 metrin ylitys Ennätys 60 metrin ylitykset Tulos Pvm Paikka Tulos Pvm Paikka Kilpailut Heitot Paula Tarvainen Noormarkun Nopsa 61,01 24.6.2000 Kuortane 64,90 10.8.2003 Helsinki 17 Taina Kolkkala Porin Yleisurheilu 61.29 28.2.1999 Mustasaari 64,06 23.7.2000 Pihtipudas 32 Mikaela Ingberg Vasa Idrottssällskap 60.83 28.2.1999 Mustasaari 64,03 1.9.2000 Berliini 52 Sanni Utriainen Tampereen Pyrintö 60,08 3.6.2015 Lappeenranta 63,08 8.8.2015 Kuortane 3 3 Heidi Nokelainen Joensuun Kataja 60,82 25.6.2016 Kuortane 62,13 27.8.2016 Lappeenranta 4 5 Heli Rantanen Lammin Säkiä 61.61 26.6.1999 Kuortane 61,61 26.6.1999 Kuortane 2 Kirsi Ahonen Turun Weikot 60,98 26.7.2006 Helsinki 60,98 26.7.2006 Helsinki 1 Jenni Kangas Seinäjoen Seudun Urheilijat 60,70 18.8.2016 Heinola 60,98 25.8.2017 Taipei 2 2 Oona Sormunen Tohmajärven Urheilijat 60,56 3.8.2013 Kuortane 60,56 3.8.2013 Kuortane 1 1 == Lähteet == * Suomalaisnaisten keihäänheiton "kuudenkympin kerho" haluaa auttaa nykyheittäjiä – Petri Hänninen, viitattu 10.5.2017 * Senior outdoor javelin throw women – IAAF, viitattu 10.5.2017 * All-time women's best javelin throw – Peter Larsson, viitattu 10.5.2017 Yli 60 metriä heittäneet keihäänheittäjät (naiset) Luokka:Keihäänheitto Luokka:Naisten yleisurheilu
World Psychiatric Association

Maailman psykiatriyhdistys (WPA) on vuonna 1950 perustettu kansallisten psykiatristen yhteisöjen yhdistys, jonka tavoitteena on lisätä mielenterveyden ja mielenterveyden alalla tehtävän työn edellyttämää osaamista ja taitoja. Sen jäsenyhteisöjä on noin 140, 118 eri maasta ja ne edustavat yli 200 000 psykiatria. Tehtävänä on edistää psykiatrian ja mielenterveyden edistämistä globaalisti. WPA järjestää psykiatrian maailmankongressin joka kolmas vuosi. Se järjestää myös kansainvälisiä ja alueellisia kongresseja ja kokouksia sekä aihekohtaisia ​​konferensseja. WPA:lla on 72 tieteellistä osajärjestöä, joiden tarkoituksena on levittää tietoa ja edistää yhteistyötä psykiatrian eri aloilla. Se on tuottanut useita koulutusohjelmia ja kirjasarjoja. Se on kehittänyt psykiatrisen käytännön eettiset ohjeet.http://www.wpanet.org/detail.php?section_id=5&content;_id=4 WPA:n keskeisiin tehtäviin kuuluu: * Edistää korkeimpien eettisten standardien kehittämistä ja noudattamista psykiatrisessa hoidossa, opetuksessa ja tutkimuksessa. * Lisätä mielenterveyden häiriöiden tuntemusta ja taitoja ja tietoa siitä, miten niitä voidaan ehkäistä ja hoitaa. * Edistää mielenterveyttä. * Edistää mahdollisimman korkeita eettisiä normeja psykiatrisessa työssä. * Levittää tietoa näyttöön perustuvasta hoidosta ja arvoperusteisista käytännöistä. * Edistää viestintää ja apua erityisesti eristäytyneille yhteiskunnille tai jäsenille, jotka työskentelevät köyhissä olosuhteissa. * Psykiatrien oikeuksien suojaaminen. Neuvostoliiton psykiatriyhdistys erotettiin World Psychiatric Associationista vuonna 1983, kylmän sodan viimeisen huippukauden aikana. Jäsenyys palautui vuoden 1989 lopulla. ==Lähteet== Luokka:Kansainväliset järjestöt Luokka:Psykiatria
Maailman terveyspäivä

Maailman terveyspäivää vietetään maailmanlaajuisesti 7. huhtikuuta, jotta tietoisuus terveysongelmista lisääntyisi. Kyseisenä päivänä Maailman terveysjärjestö (WHO) organisoi maailmanlaajuisia ja paikallisia tapahtumia, jotka liittyvät kulloiseenkin aiheeseen. Maailman terveyspäivä on yksi kahdeksasta WHO:n virallisesta maailmanlaajuisesta terveyskampanjasta. Muut seitsemän ovat kansainvälinen tuberkuloosipäivä, kansainvälinen rokoteviikko, kansainvälinen malariapäivä, kansainvälinen tupakaton päivä, kansainvälinen AIDS-päivä, kansainvälinen verenluovutuspäivä sekä kansainvälinen hepatiittipäivä. == Terveyspäivien teemat == Maailman terveyspäivällä on vuosittain vaihteleva teema, joka jollain tavoin liittyy terveyteen.Maailman terveyspäivä. * 1995: Maailmanlaajuinen polion hävittäminen * 1996: Terveelliset kaupungit * 1997: Lisääntyvät infektiotaudit * 1998: Turvallinen äitiys * 1999: Aktiivinen ikääntyminen * 2000: Verenluovutus * 2001: Mielenterveys * 2002: Liikunta * 2003: Turvallinen ympäristö lapsille * 2004: Tieturvallisuus * 2005: Äidit ja lapset * 2006: Yhdessä työskenteleminen terveyden eteen * 2007: Kansainvälinen terveystakuu * 2008: Ilmastonmuutos * 2009: Sairaaloiden turvallisuus * 2010: Terveet kaupungit * 2011: Mikrobilääkeresistenssi * 2012: Elämää vuosiin * 2013: Verenpaine * 2014: Tartunnanlevittäjät * 2015: Ruoan turvallisuus * 2016: Diabetes * 2017: Masennus * 2018: * 2019: * 2020: Sairaanhoitajat ja kätilöt * 2021: Vuonna 2017 terveyspäivän teemana oli masennus. Masennusta ilmenee kaiken ikäisillä, eri elämänvaiheissa ja kaikissa maissa. Se vaikuttaa ihmisten kykyyn suoriutua arkipäivän askareista ja tämän vuoksi se vaikuttaa sairastuneen yksilön lisäksi myös tämän perheeseen ja lähipiiriin sekä laajemmalti työyhteisöön ja lopulta terveyskeskusjärjestelmään. Pahimmillaan masennus saattaa johtaa jopa itsemurhaan. WHO:n tavoitteena oli lisätä masennustietoutta ja näin vähentää stigmaa, joka sairauteen usein liitetään. Terveyspäivän toivottiin myös ohjaavan useampia masennuksesta kärsiviä hakemaan apua.World Health Day - 7 April 2017 == Lähteet == Luokka:Huhtikuun juhlapäivät Luokka:Maailman terveysjärjestö Terveyspäivä
Maria Jauhiainen

Maria Jauhiainen (s. 1971[https://www.moma.org/artists/29260?locale=en MoMa Artists – Maria Jauhiainen.) on suomalainen muotoilija ja itsenäinen taiteilija, jonka töitä on hankittu arvostettuihin kokoelmiin Suomessa ja ulkomailla. Maria Jauhiainen valmistui taiteen maisteriksi Lontoon arvostetun Royal College of Artin metalli- ja korutaiteen osastolta vuonna 2000. Hopeasepäksi Jauhiainen valmistui Lahden muotoiluinstituutista 1996. Hänen töitään on ollut esillä useissa näyttelyissä muun muassa Lontoossa, New Yorkissa, Pariisissa ja Tukholmassa.Muotoilija Maria Jauhiainen kilpailee pääpalkinnosta brittiläisessä muotoilukilpailussa. UM. Viitattu 10.5.2017. Maria Jauhiaisen töissä usein esiintyviä teemoja ovat lehdet ja kasvien suonirakenteet. Vuonna 2003 Jauhiaisen tarjoiluastia Lehti voitti Oxo Peugeot Design Award –palkinnon ja se on hankittu mm. maailman suurimman designmuseon, Lontoon Victoria & Albert Museumin pysyvään kokoelmaan. Maria Jauhiaisen töitä on lisäksi myös mm. New Yorkin MOMAssa sekä Pariisin Musée des Arts Décoratifsissa. Julkisia teoksia Maria Jauhiainen on toteuttanut kaksi, molemmat Tianjinin Shangri La –hotellin sisääntuloaulaan vuonna 2014. Lukuisia teoksia on hankittu yksityiskokoelmiin. Maria Jauhiainen tunnetaan myös koruistaan. Hänen uniikkikorunsa palkittiin Design Forum Finlandin Nuorten Foorumin jurypalkinnolla 2004. . Turun Sanomat. Viitattu 10.5.2017. Rintakoru Sydänpilvi (2009) löytyy mm. Designmuseon valikoimista. ==Lähteet== ==Aiheesta muualla== * Muotoilija Maria Jauhiainen kilpailee pääpalkinnosta Britanniassa Kaleva. Viitattu 10.5.2017. Luokka:Suomalaiset muotoilijat Luokka:Suomalaiset korusuunnittelijat Luokka:Elävät henkilöt Luokka:Vuonna 1971 syntyneet
Madsen

Madsen voi tarkoittaa seuraavia: * Madsen, vuosina 1903–1957 valmistettu tanskalainen pikakivääri * Madsen M50, tanskalainen konepistooli * Madsen, saksalainen indie rock -yhtye * Madsen, sukunimenä: ** Alexander Madsen (s. 1955), suomalainen koripalloilija ** Alfred Madsen (1888–1962), norjalainen poliitikko ** Bent Madsen, tanskalainen sosiaalipedagogi ** Bo Madsen, tanskalainen kitaristi ** Charlotte Sahl-Madsen (s. 1964), tanskalainen poliitikko ja ministeri ** Christian Rabjerg Madsen (s. 1986), tanskalainen poliitikko ja ministeri ** David Madsen, yhdysvaltalainen elokuvakäsikirjoittaja ja kirjailija ** Emma Madsen (s. 1988), tanskalainen jalkapalloilija ** Gitte Madsen (s. 1969), tanskalainen käsipalloilija ** Hans Meulengracht Madsen (1885–1966), tanskalainen kilpapurjehtija ** Holger- Madsen, alk. Holger Madsen (1878–1943), tanskalainen elokuvaohjaaja ja näyttelijä ** Inger Gammelgaard Madsen (s. 1960), tanskalainen kirjailija ja graafinen suunnittelija ** Jeff Madsen (s. 1985), yhdysvaltalainen pokeriammattilainen ** Kristian Madsen (1893–1988), tanskalainen voimistelija ** Lars Jørgen Madsen (1871–1925), tanskalainen ampuja ja olympiavoittaja ** Mark Madsen (s. 1984), tanskalainen kreikkalais-roomalaisen tyylin painija ** Mette Madsen (1924–2015), tanskalainen kirjailija, poliitikko ja ministeri ** Michael Madsen (s. 1957), yhdysvaltalainen näyttelijä ** Michael Madsen (s. 1980), tanskalainen jääkiekkomaalivahti ** Michaela Madsen (s. 1993), suomalainen lentopalloilija ** Morten Madsen (s. 1987), tanskalainen jääkiekkoilija ** Peter Madsen (s. 1971), tanskalainen keksijä ** Rikke Marie Madsen (s. 1997), tanskalainen jalkapalloilija ** Svend Madsen (1897–1990), tanskalainen voimistelija ja olympiavoittaja ** Svend Åge Madsen (s. 1939), tanskalainen kirjailija ** Tue Madsen (s. 1969), tanskalainen musiikkituottaja, äänittäjä, miksaaja ja masteroija ** Vigo Madsen (1889–1979), tanskalainen voimistelija ** Virginia Madsen (s. 1961), yhdysvaltalainen näyttelijä ** Yasmine Madsen (s. 1999), suomalainen lentopalloilija.
Bryan MacLean

Bryan Andrew MacLean (s. 25. syyskuuta 1946 – 25. joulukuuta 1998) oli yhdysvaltalainen muusikko ja lauluntekijä, joka tunnetaan parhaiten rock-yhtye Loven kitaristina. MacLeanin käsialaa ovat mm. Loven tunnetuimpiin kappaleisiin kuuluvat kappaleet ”Alone Again Or” sekä ”Orange Skies”. MacLean oli Loven jäsen vuosina 1965–1968, jona aikana yhtye julkaisi kolme studioalbumia, Loven, Da Capon sekä Forever Changesin. Erityisesti viimeksi mainittu on kriitikoiden suuresti arvostama albumi. MacLean jätti Loven vuonna 1968, kun hänen ja yhtyeen laulaja-kitaristi Arthur Leen suhde heikkeni. Hän palasi yhtyeeseen hetkeksi vuonna 1978, mutta lähti muutaman keikan jälkeen. Lovesta lähtemisensä jälkeen MacLean on ollut aktiivinen kristillisessä liikehdinnässä, ja hän on tehnyt myös sooloalbumeita, joista ainoastaan yksi (Ifyoubelievein) julkaistiin hänen ollessaan elossa. Yhdysvaltalainen laulaja Maria McKee oli MacLeanin siskopuoli. == Diskografia == === Love === * * * === Sooloalbumit === * * * * * == Lähteet == Luokka:Yhdysvaltalaiset kitaristit Luokka:Yhdysvaltalaiset lauluntekijät Luokka:Vuonna 1946 syntyneet Luokka:Vuonna 1998 kuolleet
WWE 2K17

WWE 2K17 on vuonna 2016 julkaistu showpainiaiheinen videopeli. Pelin kehitti Yuke’s ja julkaisi 2K Sports. Se julkaistiin usealle pelialustalle, Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle.2K announces Goldberg as WWE 2K17 pre-order exclusive" wwe.com Viitattu 10.5.2017 Pelin kansikuvaksi valittiin Brock Lesnar. Peli on jatkoa WWE 2K16:sta ja samalla neljäs 2K:n tekemä WWE-peli. ==Pelitilat== *Play käsittää kaikki yksittäiset pelit, jossa pelaaja voi hypätä suoraan valitsemaansa peliin ja ottelemaan haluamillaan painijoilla. *MyCareer on uratila, jossa pelaaja luo oman painija supertähden ja kilpailee mestaruuksista WWE- ja NXT- ottelijoita vastaan. Peli käyttää uutta Promo moottoria, joka antaa supertähdelle mahdollisuuden ilmaista itseään ja voi vastata muille WWE supertähdille. Kulissien takana käydään muun muassa haastatteluja Renee Youngin kanssa ja tappeluita muun muassa pysäköintihallissa. *WWE Universe on pelitila, jossa pelaaja voi luoda omia WWE-ohjelmia ja pay-per-view tapahtumia. Lisäksi on mahdollista luoda ottelijoiden välille feudeja tai liittoja, promoja, mestaruuksia ja areenoita, joita voi pelata läpi haluamillaan supertähdillä. *Online on netissä pelattava moninpelimuoto, jossa on erilaisia pelattavia pelejä, joita voi pelata toisia pelaajia vastaan ympäri maailmaa. ==Lähteet== Luokka:WWE 2K Luokka:Vuoden 2016 videopelit Luokka:PlayStation 3 -pelit Luokka:PlayStation 4 -pelit Luokka:Xbox 360 -pelit Luokka:Xbox One -pelit
Checkpoint Helsinki

Checkpoint Helsinki on vuonna 2013 perustettu nykytaideorganisaatio. Se tilaa ja tuottaa nykytaidetta kutsumalla kansainvälisiä taiteilijoita ja kuraattoreita työskentelemään osana Helsinkiä ja helsinkiläisten arkea. Checkpoint Helsingillä ei ole pysyvää näyttelytilaa, vaan ohjelmistoa esitetään vaihtelevissa paikoissa. Ohjelmisto koostuu Helsinkiä varten toteutetuista tilausteoksista, joiden tekijät ovat kansainvälisiä ja paikallisia taiteilijoita ja kuraattoreita. == Tausta == Checkpoint Helsingin juuret ovat vuodesta 2011 käydyssä Guggenheim-keskustelussa. Vuonna 2012 taiteilijoiden ja taidealan ammattilaisten ryhmä ehdotti vaihtoehtona Guggenheim-hankkeelle Helsingin taidemuseon yhteydessä toimivaa yksikköä, joka keskittyisi uusien, kansainvälisesti merkittävien teosten (”tulevaisuuden nykytaiteen”) tuottamiseen. Työryhmään kuuluivat muun muassa taiteilijat Tellervo Kalleinen, Markus Kåhre, Terike Haapoja, Jussi Kivi ja Vesa-Pekka Rannikko. Lisäksi ehdotuksen allekirjoitti yli 140 taiteilijaa ja taidealan toimijaa. Lopulta ryhmä päätti ryhtyä toimimaan itsenäisesti ja tukiyhdistys perustettiin vuoden 2013 alussa. Checkpoint Helsinki asemoi itsensä Guggenheimin vaihtoehdoksi, ei vastustajaksi, eikä enää myöhemmin osallistunut julkiseen keskusteluun aiheesta. Checkpoint Helsinki toteutti vaihtoehtoisia suunnitelmia Helsingin Etelärantaan keränneen, kansainvälisen Next Helsinki -ideakilpailun vuosina 2014-2015. == Toiminta == Checkpoint Helsinki toimii yhteistyössä museoiden ja muiden instituutioiden, kuten Helsingin Juhlaviikkojen kanssa. Ohjelmistoon ovat kuuluneet mm. Ahmed Al-Nawasin, Joanna Warszan ja Clark House Initiativen kuratoimat projektit, suomalaisen taidepolitiikan käsikirja, seminaari taideorganisaatioiden toimintatapojen avoimuuteen liittyen, sekä mm. Ahmet Ögütin, Alexandra Piricin, Khaled Jarrarin, Bita Razavin, Public Movement -ryhmän ja Goldin+Sennebyn tilausteokset. Checkpoint Helsingin toimintaa ohjaa taiteen ja taiteilijoiden tapa rakentaa dialogia yhteiskunnan sisällä. Organisaatio osallistuu keskusteluun, projekteihin ja kampanjoihin, joiden tavoitteena on eloisa, monimuotoinen taidekenttä. == Lähteet == == Aiheesta muualla == * Checkpoint Helsinki Luokka:Suomalaiset kulttuurijärjestöt
Formula 1 -sarjan renkaat kaudella 2017

Formula 1 -sarjan renkaat kaudella 2017 toimittaa italialainen rengasvalmistaja Pirelli. Kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat märälle radalle. Kauden 2017 sääntömuutoksien myötä tämä tarkoittaa renkaiden osalta sitä, että renkaat ovat 25 prosenttia leveämpiä edelliskauteen verrattaessa, takarenkaiden leventyessä 325 millimetristä 405 millimetriin ja eturenkaiden 245 millimetristä 305 millimetriin. == Rengasseokset == Rengasseokset Väri Renkaat Selitys Ultrapehmeä Violetti Pehmein rengasseos, joka uusittiin täysin kaudelle 2017. Se on suunniteltu erityisesti mutkaisille radoille. Rengas lämpenee erittäin nopeasti ja se on nopein yhdellä kierroksella, mutta sen käyttöaika on lyhyempi kuin muilla rengasseoksilla. Superpehmeä Punainen Toiseksi pehmein rengasseos. Rengas on ihanteellinen hitaille ja mutkaisille radoille, varsinkin kylmissä olosuhteissa. Seos lämpenee ihannelämpötilaan erityisen nopeasti, minkä takia rengas on hyvin suosittu esimerkiksi aika-ajoissa. Pehmeä Keltainen Yksi käytetyimmistä rengasseoksista. Sopii paremmin nopeisiin pyrähdyksiin kuin pitkille matkoille, ja sitä voi käyttää kilpailun alussa täydellä bensakuormalla tai kilpailun lopussa sprinttirenkaana, jolla voi saada muita nopeasti kiinni. Keskikova Valkoinen Erittäin monipuolinen rengasseos, jossa on periaatteessa paras tasapaino nopeuden ja kestävyyden välillä. Sitä käytetään useimmin radoilla, joilla on pitkiä suoria tai korkeita lämpötiloja. Kova Oranssi Kovin rengasseos. Käytetään radoilla joilla on nopeita mutkia ja korkeita lämpötiloja, mitkä kuluttavat rengasta erityisen paljon. Rengas lämpiää hitaasti, mutta lämmettyään kestää myös pitkään ja tarjoaa hyvän pidon. Välikeli Vihreä Märän kelin renkaista monipuolisin rengasseos. Rengas poistaa täydessä vauhdissa radan pinnalta noin 25 litraa vettä sekunnissa. Renkaita voidaan käyttää niin märällä kuin jo kuivuvallakin radalla. Sadekeli Sininen Täyden sadekelin rengas poistaa täydessä vauhdissa radan pinnalta noin 65 litraa vettä sekunnissa. == Rengasvalinnat kauden 2017 osakilpailuissa == Osakilpailu Ultrapehmeä Superpehmeä Pehmeä Keskikova Kova Välikeli Sadekeli Lähteet Australian GP Kiinan GP Bahrainin GP Venäjän GP Espanjan GP Monacon GP Kanadan GP Azerbaidžanin GP Itävallan GP Britannian GP Unkarin GP Belgian GP Italian GP Singaporen GP Malesian GP Japanin GP == Katso myös == * Formula 1 -kausi 2017 * Formula 1 -auto == Lähteet == Renkaat
Hr. Ms. O 3

Hr. Ms. O 3 oli Alankomaiden kuninkaallisen laivaston vuonna 1913 palvelukseenotettu O 2 -luokan sukellusvene. == Valmistus == Alus tilattiin 18. maaliskuuta 1910 Koninklijke Maatschappij De Scheldeltä Vlissingenistä ja sen köli laskettiin vielä saman vuoden lopulla 31. joulukuuta. Alus laskettiin vesille 30. heinäkuuta 1912 ja se oli koeajoissa 9. lokakuuta-4. marraskuuta. Aluksella tapahtui 1. marraskuuta akustossa räjähdys, joka tuhosi 58 kennoa 60:stä. Aluksen palvelukseenotto viivästyi räjähdysvaurioiden korjaamiseksi ja se otettiin palvelukseen vasta 11. helmikuuta 1913.dutchsubmarines.com == Palvelus == Ensimmäisessä maailmansodassa Alankomaat oli puolueeton ja alus oli sijoitettu Vlissingeniin. Kuningatar Wilhelmina vieraili aluksella 13. syyskuuta 1914 Den Helderissä. Vierailun aikana purjehdittiin sataman edustalla ja sukellettiin. Alus oli torpedoammunnoissa Texelin edustalla 9. toukokuuta - 15. heinäkuuta 1919. Se poistettiin palveluksesta vuonna 1923. ==Lähteet== * * ===Viitteet=== Luokka:O 2 -luokan sukellusveneet
Hr. Ms. O 4

Hr. Ms. O 4 oli Alankomaiden kuninkaallisen laivaston vuonna 1914 palvelukseenotettu O 2 -luokan sukellusvene. == Valmistus == Alus tilattiin 18. joulukuuta 1911 Koninklijke Maatschappij De Scheldeltä Vlissingenistä, missä köli laskettiin 15. kesäkuuta 1912. Se laskettiin vesille 5. elokuuta 1913 ja otettiin palvelukseen 17. kesäkuuta 1914. Alus oli ensimmäinen Alankomaiden laivaston sukellusvene, jossa oli kaksi nostettavaa periskooppia ja kuuntelulaite.dutchsubmarines.com == Palvelus == Ensimmäisessä maailmansodassa Alankomaat oli puolueeton, joten sukellusvene oli sijoitettuna Vlissingeniin. Kuningatar Vilhelmiina vieraili aluksella 22. joulukuuta 1914. Alus poistettiin 1935 palveluksesta. ==Lähteet== * * ===Viitteet=== Luokka:O 2 -luokan sukellusveneet
Diatsometaani

Diatsometaani (CH2N2) on yksinkertaisin diatsoyhdisteisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä metyloivana reagenssina ja karbeenien reaktioissa. Diatsometaani on kuitenkin hyvin myrkyllistä ja räjähdysherkkää, mikä rajoittaa sen käytettävyyttä teollisessa mittakaavassa. == Ominaisuudet == Huoneenlämpötilassa diatsometaani on keltaista kaasua, joka on ilmaa raskaampaa. Yhdiste on dipolaarinen ja sillä on kolme resonanssimuotoa. Diatsometaani liukenee poolittomiin orgaanisiin liuottimiin kuten dietyylieetteriin, dioksaaniin ja kloroformiin. Nämäkään liuokset eivät ole kovin stabiileja, vaan hajoavat hitaasti. Veden kanssa diatsometaani reagoi muodostaen typpikaasua ja metanolia. Diatsometaani reagoi karboksyylihappojen, fenolien, alkoholien, ja amidien kanssa metyloiden ne. Yhdiste voi myös reagoida 1,3-dipolaarisilla sykloadditioilla muodostaen heterosyklisiä yhdisteitä tai valon vaikutuksesta se voi hajota typeksi ja metyleenikarbeeniksi.Klaus Forstinger, Hans Joachim Metz & Peter Koch: Diazo Compounds and Diazo Reactions, Ullmann's Encyclopedia of Industrial Chemistry, John Wiley & Sons, New York, 2015. Viitattu 10.5.2017 Alla on esitetty muutamia diatsometaanin reaktioita. : Diatsometaani on sekä kaasuna, nesteytettynä että liuoksina erittain myrkyllistä ja äärimmäisen räjähdysherkkää. Se voi räjähtää pienimmästäkin tärähdyksestä ja joutuessaan kosketuksiin terävien reunojen kanssa, esimerkiksi silloin kuin lasisessa reaktioastiassa on halkeama. Yhdiste ärsyttää hyvin voimakkaasti silmiä, hengitysteitä ja ihoa. Yhdisteelle altistumisesta oireina voivat olla hengityksen vaikeutuminen, pääkipu, huonovointisuus ja tajuttomuus. Aineelle altistuneelle joudutaan usein antamaan tekohengitystä. Diatsometaani voi aiheuttaa keuhkopöhön. Koska diatsometaani on voimakkaasti metyloiva aine on se hyvin todennäköisesti myös karsinogeeninen yhdiste. Viitattu 10.5.2017. == Valmistus ja käyttö == Diatsometaani valmistetaan sen suuren myrkyllisyyden ja räjähdysherkkyyden vuoksi käyttöpaikalla ja juuri ennen sen käyttämistä. Ensimmäisen kerran sitä valmistettiin voimakkaan emäksen läsnä ollessa hydratsiinin ja trikloorimetaanin välisellä reaktiolla. Nykyään käytetään muita menetelmiä. Niistä käytetyimpiä ovat N-nitroso-N-metyyliurean, N-metyyli-N′-nitro-N-nitrosoguanidiinin tai N-nitroso-N- metyyli-4-tolueenisulfonamidin reaktio hydroksidien kanssa eetteri- tai dioksaaniliuoksessa. : Diatsometaanin käyttö teollisessa mittakaavassa vaatii erityisjärjestelyjä turvallisuuden takaamiseksi, minkä vuoksi sen käyttö suurissa määrin on vähäistä. Sen sijaan laboratorio-olosuhteissa se on hyvin yleinen reagenssi muun muassa esterien valmistuksessa, erityisesti vaikeasti esteröityvien karboksyylihappojen tapauksessa ja diatsokarbonyyliyhdisteiden muodostamisessa happoklorideista. Diatsometaania käytetään usein myös metyleenikarbeenin lähteenä reaktioissa esimerkiksi ketonien hiiliketjun pidentämiseen ja syklopropaanijohdannaisten muodostamiseen alkeeneista. == Lähteet == == Aiheesta muualla == Luokka:Orgaaniset typpiyhdisteet
Wazner

Wazner, myös Wazenez ja Wadjenedj ( tai Wenegbu?), voi olla esidynastinen egyptiläinen kuningas, joka hallitsi Niilin suisto-alueella aikaisintaan noin vuonna 3100 eaa. Hänet tunnetaan ainoastaan maininnasta Palermon kivessä, viidennen dynastian (n. 2500 – n. 2350 eaa.) ajalta, jossa hänen nimensä esiintyy Ala-Egyptin kuninkaiden joukossa. Koska ei ole muita todisteita hänestä, hän voi olla myyttinen kuningas ja on säilynyt läpi suullisen perinteen, tai maininnat hänestä voi jopa olla täysin kuvitteellisia. Luokka:Egyptin faaraot
Pihapelipäivä

Pihapelipäivä on vuonna 2013 perustettu liikuntapäivä, joka pidetään helatorstaina ja Tapaninpäivänä. Sen perustajan, Haaga-Helian ammattikorkeakoulun urheilumarkkinoinnin ja -johtamisen lehtorin Vili Nurmen, idea lähti liikkeelle hänen vieraillessa popup-ravintolapäivässä Pihapelipäivänä urheilu ei ole suoritus. Ajatuksena Nurmella oli tuoda urheilu takaisin ohjatuista tapahtumista pihoille. Pihapelipäivä on kaikille suunnattu popup-liikuntapäivä, ikään ja liikunnallisuuteen katsomatta. Pihapelipäivän ideana on palauttaa hauskuus ja leikki urheiluun. Ajatuksena, että voi aloittaa pelit missä ja milloin vain, haluamallaan kokoonpanolla. Pihapelipäivä haluaa kantaa tärkeitä arvoja, kuten yhteisöllisyys, liikunnan helppous ja hauskuus. Pihapelipäivä haluaa muistuttaa ettei liikkumisesta tarvitse aina maksaa ja se voi silti olla mukavaa. Samalla halutaan tukea vähävaraisten liikunnallisuutta. Lajirajoja pihapelipäivällä ei ole. ==Lähteet== == Aiheesta muualla == *Pihapelipäivä Facebookissa Luokka:Suomen urheilutapahtumat
Tanssiareena

Tanssiareena ry on rekisteröity yhdistys, jonka tarkoituksena on edistää ja tukea esittävien taiteiden, erityisesti nykytanssin kehitystä. Yhdistys järjestää vuosittain kansainvälisen Liikkeellä marraskuussa -nykytanssifestivaalin pääkaupunkiseudulla sekä toimii yhteistyössä muiden taideyhdistysten ja -organisaatioiden kanssa. Yhdistyksen jäsenorganisaatioita ovat Esitystaiteen keskus ja Taideyliopiston Teatterikorkeakoulu. == Historia == Tanssiareena ry sai alkunsa Helsingin kulttuuripääkaupunkivuonna 2000. Liikkeellä marraskuussa -festivaalin taustatoimijat sekä silloin uuden, suomalaista nykytanssia esitelleen Tanssiareena-festivaalin toteuttajatahot Teatterikeskus, Suomen tanssitaiteilijain liitto STTL, Zodiak - Uuden tanssin keskus ja JoJo - Oulun tanssin keskus halusivat siirtää festivaalituotannon yhden toimijan käsiin. Synergiaetua haettiin myös useiden tanssifestivaalien rahoitusta yhdistämällä. Tanssiareena ry:n festivaalisateenvarjon alle tuli neljä festivaalia: Liikkeellä marraskuussa, Tanssiareena, Tanssiteatteri Hurjaruuthin toteuttama Ruutia! lastenfestivaali sekä Zodiakin Sivuaskel- festivaali. Kansainvälistä ohjelmaa esitellyt Liikkeellä marraskuussa- festivaali ja kotimaista ohjelmaa esitellyt Tanssiareena-festivaali järjestettiin vuorovuosin, kunnes vuodesta 2004 alkaen festivaalit yhdistettiin yhdeksi, jokavuotiseksi tapahtumaksi. Festivaalitoiminnan lisäksi Tanssiareena ry toteutti myös muuta nykytanssiin liittyvää toimintaa, mm. Aerowaves FALL FOR DANCE -kiertueen eri paikkakunnilla Suomessa 2012. Vuonna 2013 yhdistys uudistui, kun sen jäsenpohja vaihtui kokonaan. == Lähteet == == Aiheesta muualla == * Liikkeellä marraskuussa -festivaalin historiikki 1986-2016 Luokka:Tanssi Suomessa
Hr. Ms. O 5

Hr. Ms. O 5 oli Alankomaiden kuninkaallisen laivaston vuonna 1914 palvelukseenotettu O 2 -luokan sukellusvene. == Valmistus == Alus tilattiin 18. joulukuuta 1911 Koninklijke Maatschappij De Scheldeltä Vlissingenistä ja sen köli laskettiin 15. kesäkuuta 1912. Alus laskettiin vesille 2. lokakuuta 1913 ja se otettiin palvelukseen 20. tai 21. elokuuta 1914.dutchsubmarines.com == Palvelus == Alus sijoitettiin palvelukseenotettaessa Vlissingeniin. Alus upposi 31. tammikuuta 1914 ulommaisen ja sisemmän torpedoluukun ollessa saman aikaisesti avoinna ja se nostettiin helmikuussa, minkä jälkeen se palautettin palvelukseen 20. elokuuta 1915. Yksi miehistönjäsen sai 10. marraskuuta 1916 Vlissingenissä surmansa torpedon räjähtäessä kannella. Lisäksi haavoittui kuusi miestä. Alus poistettiin palveluksesta vuonna 1935. ==Lähteet== * * ===Viitteet=== Luokka:O 2 -luokan sukellusveneet
Juruá

Juruá on joki Perun ja Brasilian alueilla. Sen pituus on hieman yli kolmetuhatta kilometriä. Se laskee Amazoniin. ==Lähteet== Luokka:Amazonin vesistö Luokka:Brasilian joet Luokka:Perun joet
Lordi Arthur Savilen rikos

Lordi Arthur Savilen rikos () on Oscar Wilden vuonna 1887 julkaisema novelli. Novelli julkaistiin ensimmäisen kerran The Court and Society Review -kirjallisuuslehdessä ja myöhemmin Wilden novellikokoelmassa Lord Arthur Savile's Crime and Other Stories. Novelli kertoo seurapiireihin kuuluvasta lordi Arthur Savilesta, jonka on tarkoitus mennä pian naimisiin. Savile saa kuitenkin ennen häitä kädestä ennustajalta ennustuksen, jonka mukaan hänen kohtalonsa on tulla murhaajaksi. Lordi päättää tämän jälkeen lykätä häitään siihen asti, että hän on saanut ennustuksen täytettyä. == Aiheesta muualla == * Lordi Arthur Savilen rikos Gutenberg-projekti. Luokka:Irlantilaiset kirjat Luokka:1887
Elefantti (faarao)

Elefantti (ehkä muodossa Pen-abwGünter Dreyer: Umm El-Qaab. Band I: Das prädynastische Königsgrab U-j und seine frühen Schriftzeugnisse. In: Archäologische Veröffentlichungen des Deutschen Archäologischen Instituts Kairo (AV), vol. 86, von Zabern, Mainz 1998, p. 177) on väliaikainen nimi Egyptin esidynastiselle hallitsijalle, jonka on arvioitu olleen vallassa noin vuosina 3240–3220 eKr. Koko "Elefantti"-faaraon olemassaolo on kiistanalainen. == Identiteetti == Hypoteesi "Elefantin" olemassaolosta perustuu saksalaisten egyptologien Günter Dreyerin ja Ludwig David Morenzin lausuntoihin. He ovat vakuuttuneita siitä, että Elefantti oli paikallinen kuningas, joka hallitsi Qustulin alueella. Dreyerin mukaan Elefantin nimi näkyy viillettynä kivikirjoituksessa Qustulissa ja Gebel Sheikh-Suleimanissa, jossa hieroglyfit laitetaan osaksi kuninkaan serekh-nimeä.Günter Dreyer: Umm El-Qaab. Band I: Das prädynastische Königsgrab U-j und seine frühen Schriftzeugnisse. In: Archäologische Veröffentlichungen des Deutschen Archäologischen Instituts Kairo (AV), vol. 86, von Zabern, Mainz 1998, p. 179. Morenz käyttää faaraosta neutraalia väliaikaista nimeä "Kuningas Elefantti". Vaihtoehtoisesti hän ehdottaa sarvikuonoa kuninkaalliseksi eläimeksi. == Hallitusaika== Elefantti on saattanut hallita Naqada III -aikakauden alkupuolella. Hänen hautapaikkansa on tuntematon. == Lähteet == == Yhteenveto == * Alkuperäisen englanninkielisen sivun on luonut käyttäjä Nephiliskos 13. marraskuuta 2015. * Tähän sivuun lainatut lähdeviitteet kohdistuvat egyptologi Günter Dreyerin saksankieliseen kirjaan. Niitä ei ole mahdollisuutta tarkistaa, mutta lähdettä pidetään luotettavana. Luokka:Egyptin faaraot
Wilbert Awdry

Wilbert Vere Awdry (15. kesäkuuta 1911 – 21. maaliskuuta 1997) oli englantilainen anglikaaninen pastori, rautatieharrastaja ja lastenkirjailija. Hänet tunnetaan paremmin nimellä pastori W. Awdry, ja hän oli The Railway Series -kirjasarjan luoja, josta myöhemmin tehtiin televisiosarja Tuomas Veturi. Hänellä on poika nimeltään Christopher Awdry. == Lähteet == Luokka:Vuonna 1911 syntyneet Luokka:Vuonna 1997 kuolleet Luokka:Englantilaiset lasten- ja nuortenkirjailijat Luokka:The Railway Series
Sinivuoren salaisuus

Sinivuoren salaisuus () on brittiläinen animaatioelokuva vuodelta 2012, joka perustuu televisiosarjaan Tuomas Veturi. Elokuva oli viides sarjasta tehty suoraan videolle julkaistu erikois-DVD. Elokuvan tietokoneanimaation on tehnyt Nitrogen Studios. == Lähteet == Luokka:Tuomas Veturi -elokuvat Luokka:Vuoden 2012 brittiläiset elokuvat Luokka:Suoraan videolle julkaistut elokuvat
Break the Ice (kappale)

Break the Ice on suomalaisen power metal -yhtye Stratovariuksen kolmas single. Se julkaistiin vuonna 1991 levymerkillä Bluelight Records. == Kappaleet == # # == Kokoonpano == * Timo Tolkki – kitara, laulu, basso * Tuomo Lassila – rummut * Antti Ikonen – koskettimet == Lähteet == Luokka:Vuoden 1991 kappaleet Luokka:Stratovariuksen kappaleet
Harharu

Harharu oli varhainen hallitsija Assyrian alkuvaiheessa. Hänet on listattu viidenneksi joukossa ”seitsemäntoista kuningasta, jotka asuivat teltoissa” Mesopotamian Chroniclessa. Harharua edelsi Suhlamu , ja häntä seurasi Mandaru. Tällä hetkellä ei ole muuta tietoa Harharun hallituskaudesta. ==Lähteet== Luokka:Assyrian kuninkaat
Bladié-Tièmala

Bladié-Tièmala on maalaiskunta ja sen keskuskylä Sikasson alueen Bougounin piirissä Malissa. Se sijaitsee Banin yläjuoksulla 65 kilometriä Bougounista kaakkoon. Kunnassa on 4 600 ja keskuskylässä 2 900 asukasta (vuonna 2009, väestönlaskenta). Bladié-Tièmalan kunta rajoittuu pohjoisessa Bougounin piirin Zantiébougoun, koillisessa Définan, kaakossa Yiridougoun sekä lounaassa ja luoteessa Garalon kuntiin. Seutu kuuluu Sudanin vyöhykkeeseen. Kasvillisuus on puu- ja pensassavannia. Kuntaan kuuluu kolme kylää. Asukkaat ovat etupäässä bambaroita ja fulbeja. Seudun pääelinkeinot ovat maanviljely ja karjanhoito. Tärkein viljelykasvi on puuvilla. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan pienimuotoista kaupankäyntiä ja käsityöammatteja. Palveluihin kuuluvat kolme alakoulua, yläkoulu ja terveysasema. Vesihuolto kattaa 94 % tarpeesta. ==Lähteet== Luokka:Bougounin piiri Luokka:Malin kunnat
Archegosauridae

Archegosauridae on sukupuuttoon kuollut panssarisammakoiden heimo, joka eli permikauden lopulla. Niiden kallo oli pitkänomainen ja muistutti krokotiilien kalloa. File:Prionosuchus BW.jpg|Prionosuchus File:Platyoposaurus12DB.jpg|Platyoposaurus File:Konzhukovia vetusta 1DB.jpg|Konzukovia File:Collidosuchus12DB.jpg|Collidosuchus == Lähteet == * Ruta, M., Pisani, D., Lloyd, G. T. and Benton, M. J. (2007) A supertree of Temnospondyli: cladogenetic patterns in the most species-rich group of early tetrapods. Proceedings of the Royal Society B-Biological Sciences 274: 3087-3095. * Yates, A. M. & Warren, A. A. (2000) The phylogeny of the 'higher' temnospondyls (Vertebrata: Choanata) and its implications for the monophyly and origins of the Stereospondyli. Zoological Journal of the Linnean Society 128: 77-121. == Aiheesta muualla == *Mikko's Phylogeny Archive Luokka:Panssarisammakot
Danou

Danou on maalaiskunta Sikasson alueen Bougounin piirissä Malissa. Sen keskuskylä Torakoro sijaitsee Sélinguéjärven itäpuolella 65 kilometriä Bougounista länteen. Kunnassa on 13 500 ja keskuskylässä 4 100 asukasta (vuonna 2009, väestönlaskenta). Danoun kunta rajoittuu pohjoisessa Bougounin piirin Syen Toulan ja Sidon, idässä Kouroulaminin ja Faragouaranin, etelässä Yanfolilian piirin Wassoulou-Ballén ja etelässä Séré Moussa Ani Samou De Siékorolén kuntiin. Kuntaan kuuluu 11 kylää. Paikallisia elinkeinoja ovat maanviljely, karjanhoito ja kalastus. Tärkeimmät viljelykasvit ovat puuvilla ja maissi. Torakorossa pidetään viikoittaiset markkinat. Palveluihin kuuluvat kymmenen alakoulua, yläkoulu, koulutus- ja kehittämiskeskus (CED) sekä terveyskeskus. ==Lähteet== Luokka:Bougounin piiri Luokka:Malin kunnat
Recto Verso (Paradis’n albumi)

Recto Verso on ranskalaisen duon Paradis’n ensimmäinen studioalbumi, joka julkaistiin 23. syyskuuta 2016 levymerkillä Barclay Records. == Kappaleet == # # # # # # # # # # # # ==Lähteet== Luokka:Disco-albumit Luokka:House-albumit Luokka:Ranskalaiset elektronisen musiikin albumit
Débélin

Débélin on maalaiskunta ja sen keskuskylä Sikasson alueen Bougounin piirissä Malissa. Se sijaitsee Banin yläjuoksulla 72 kilometriä Bougounista koilliseen. Kunnassa on 8 300 ja keskuskylässä 1 200 asukasta (vuonna 2009, väestönlaskenta). Débélinin kunta rajoittuu pohjoisessa Bougounin piirin Domban, idässä Sanson ja Koumantoun sekä etelässä ja lännessä Zantiébougoun kuntiin. Kunta kuuluu Sudanin vyöhykkeeseen. Se on pinnanmuodostukseltaan kumpuilevaa tasankoa. Kasvillisuus on savannia. Kuntaan kuuluu yhdeksän kylää. Asukkaat ovat etupäässä bambaroita. Lisäksi on fulbeja ja dogoneja. Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat durra, hirssi, maissi, riisi, puuvilla, maapähkinä ja lehmänpapu. Kotieläimiä ovat naudat, lampaat, vuohet, aasit ja siipikarja. ==Lähteet== Luokka:Bougounin piiri Luokka:Malin kunnat
Barclay Records

Barclay Records on ranskalainen levy-yhtiö, jonka Eddie Barclay perusti vuonna 1954. Levy-yhtiö keskittyy jazzmusiikkiin. Barclay Recordsin artisteihin ja yhtyeisiin on kuulunut muun muassa Dalida, Charles Aznavour, Léo Ferré, Henri Salvador, Jacques Brel, Jean Ferrat, Mireille Mathieu, Nino Ferrer, Danielle Licari, Les Chaussettes Noires, Eddy Mitchell, Hugues Aufray, Noir Désir, Mika, the Wild Magnolias, Fela Kuti, Femi Kuti, Modjo, Rachid Taha, Jimi Hendrix, Patrick Juvet sekä Alain Bashung. Barclay oli pianisti, tuottaja sekä yökerhon omistaja. Hän perusti Barclay Recordsin vaimonsa Nicolen kanssa, joka oli laulaja Eddie Barclayn yhtyeessä. Universal Music Group on Barclay Recordsin tämänhetkinen omistaja sekä jakelija. == Lähteet == == Aiheesta muualla == Luokka:Ranskalaiset levy-yhtiöt Luokka:Universal Music Group Luokka:Yhdysvaltalaiset levy-yhtiöt
Iry-Hor

Iry-Hor tai RoFlinders Petrie: The Royal tombs of the earliest dynasties, 1900, pp. 29 & 30, available online. oli faarao esidynastisena aikana Ylä- Egyptissä 32. vuosisadalla eaa.P. Tallet, D. Laisnay: Iry-Hor et Narmer au Sud-Sinaï (Ouadi 'Ameyra), un complément à la chronologie des expéditios minière égyptiene, in: BIFAO 112 (2012), 381-395, available online Viime aikoihin asti Iry-Horin olemassaolosta on käyty keskustelua, jossa egyptologi Toby Wilkinson on kiistänyt Iry-Horin lukutavan ja nimen merkityksen. Kuitenkin Abydoksen suorittamat kaivaukset vuosina 1980 ja 1990Werner Kaiser, Günter Dreyer: Umm el-Qaab. Nachuntersuchungen im frühzeitlichen Königsfriedhof : 2. Vorbericht, in: Mitteilungen des Deutschen Archäologischen Instituts Kairo (MDAIK), 38. Ausgabe. Deutsches Archäologisches Institut, Orient-Abteilung (Hrsg.). de Gruyter, Berlin 1982, pp. 211–246. ja Siinaista tehdyn maininnan löytö vuodelta 2012 vahvistivat hänen olemassaolonsa. Iry-Hor oli Egyptin varhaisin nimeltä tunnettu hallitsija, ja mahdollisesti varhaisin historiallinen henkilö joka tunnetaan nimeltä. == Lähteet == ==Yhteenveto== * Alkuperäisen artikkelin varhaisn muokkaus on toukokuulta 2005. * Lähdeviite numero kolme kohdistuu saksankieliseen painettuun julkaisuun, jonka vuoksi sitä ei voi tarkistaa. Lähdettä pidetään luotettavana. Luokka:Egyptin faaraot
Jacques Dutronc

Jacques Dutronc (s. 28. huhtikuuta 1943 Pariisi, Ranska) on ranskalainen laulaja, lauluntekijä, kitaristi, säveltäjä sekä näyttelijä. Hän meni naimisiin toisen ranskalaisen laulajan Françoise Hardyn kanssa 30. maaliskuuta 1981 ja heillä on lapsi Thomas Dutronc, joka syntyi vuonna 1973. Thomas Dutronc on seurannut musikaalisten vanhempiensa jalanjälkiä, sillä hän on jazzkitaristi. Jacques Dutroncin tunnetuimpia kappaleita ovat ”Il est cinq heures, Paris s’éveille”, ”Le Responsable” sekä ”Les Cactus”. Hän näytteli pääroolia Maurice Pialat’n vuoden 1991 elokuvassa Van Gogh. ==Diskografia== ===Studioalbumit=== *1966: Jacques Dutronc (Vogue) *1968: Jacques Dutronc (Vogue) *1969: Jacques Dutronc (Vogue) *1970: Jacques Dutronc (Vogue) *1971: Jacques Dutronc (Vogue) *1972: Jacques Dutronc (Vogue) *1975: Jacques Dutronc (Vogue) *1980: Guerre et pets (Gaumont Musique) *1982: C’est pas du bronze (Gaumont Musique) *1987: C.Q.F.D...utronc (CBS) *1995: Brèves Rencontres (Columbia) *2003: Madame l’existence (Columbia) ===Livealbumit=== *1992: Jacques Dutronc au Casino (Columbia) *2010: Et Vous, et Vous, et Vous (Columbia) ===Kokoelma-albumit=== *1992: Intégrale Dutronc, les années Columbia *1993: Complètement Dutronc *2004: L’intégrale les Cactus *2004: En Vogue *2009: Best of Jacques Dutronc *2009: L’Intégrale des EP Vogue ===EP- levyt=== *1966: Et moi, et moi, et moi (Vogue) *1966: Les play boys (Vogue) *1966: Les Cactus (Vogue) *1967: J’aime les filles (Vogue) *1967: La publicité (Vogue) *1968: Il est cinq heures, Paris s’éveille (Vogue) *1968: Disque d’or de la chanson (Vogue) *1968: Le Courrier du cœur (Vogue) *1968: L’Opportuniste (Vogue) *1968: À tout berzingue (Vogue) *1968: La Seine (Vogue) *1969: L’Aventurier (Vogue) *1969: L’Hôtesse de l’air (Vogue) *1970: À la vie à l’amour (Vogue) ==Lähteet== ==Aiheesta muualla== Luokka:Ranskalaiset kitaristit Luokka:Ranskalaiset laulaja-lauluntekijät Luokka:Ranskalaiset näyttelijät Luokka:Ranskalaiset poplaulajat Luokka:Ranskalaiset rocklaulajat Luokka:Ranskalaiset säveltäjät Luokka:Yé-yé-laulajat Luokka:Vuonna 1943 syntyneet Luokka:Elävät henkilöt
Edvard-veturi

Edvard-veturi (engl. Edward the Blue Engine) on kuvitteellinen pastori Wilbert Awdryn ja hänen poikansa luomassa The Railway Series-kirjasarjassa esiintyvä sininen höyryveturi. Veturi esiintyy myös Tuomas Veturi-televisiosarjassa. == Alkuperäiset äänet == * Keith Wickham (Raiteiden sankari alkaen) == Suomenkieliset äänet == * Petteri Hynönen (Raiteiden sankari - Tarina urheudesta) *Jarmo Koski (Suuri maailma! Suuret seikkailut! alkaen) Luokka:Tuomas Veturi